A Magyar Nemzeti Tanács a Tanács Kulturális Bizottságának javaslata alapján, valamint a Nemzeti kisebbségek nemzeti tanácsairól szóló törvény (a Szerb Köztársaság Hivatalos Közlönye 72/2009 szám) 17. szakasza 1. bekezdése, 18. szakasza 1. pontja és 24. szakasza 1.és 2. bekezdése, valamint a Magyar Nemzeti Tanács Alapszabályának (elfogadva 2010. július 3-án 12/2010 iratszám alatt és 2010. július 30.-án 16/2010 iratszám alatt) 16. szakasza 1. bekezdése, f./ pontja és 48. szakasza 1. bekezdése alapján a Tanács IV. ülésén, 2010. október 18.-án meghozza

***A NAGY JÓZSEF REGIONÁLIS KREATÍV MŰHELY A***

 ***SZERBIÁBAN ÉLŐ MAGYAR NEMZETI KÖZÖSSÉG SZEMPONTJÁBÓL KIEMELT JELENTŐSÉGŰVÉ NYILVÁNÍTÁSÁRÓL SZÓLÓ ZÁRADÉKÁT***

 ***1./*** Az MNT Alapszabályának 2. szakasza értelmében, mely szerint az MNT a szerbiai-vajdasági magyarság kulturális autonómiájának legfőbb szerve, amellyel a magyar nemzeti közösség kollektív önkormányzati joga érvényesül, az MNT létrehozza a kiemelt jelentőségű országos, tartományi és helyi érdekű intézmények listáját, amely intézmények egyebek mellett Szabadka, Magyarkanizsa, Topolya, Zenta, Óbecse, Újvidék, Ada, Nagybecskerek, Zombor Nagykikinda stb. város illetve község területén működnek.

 Az MNT minden egyes településre vonatkozóan döntést fogad el, az ajánlások alapján.

 ***2./*** A Tanács megállapítja, hogy a

|  |  |
| --- | --- |
| ***Név*** | Nagy József Regionális Kreatív Műhely |
| ***cím, székhely*** | 24420 Magyarkanizsa, Fő tér 9.  |
| ***község*** | Magyarkanizsa  |
| ***tevékenység*** | 92310 – művészeti és irodalmi alkotói és előadói tevékenység |
| ***intézmény típusa*** | kultúrális |
| ***alapító***  | Magyarkanizsa község |
| ***bejegyző szerv*** | Gazdasági Bíróság Szabadka |
| ***alapítás éve*** | 2006 |
| ***törzsszám*** | 08873631 |

 a szerbiai magyar közösség részére ***kiemelt jelentőséggel bír***, a magyar nemzeti közösség kulturális sajátosságai, nemzeti identitása megőrzésének, előmozdításának és fejlesztésének szempontjából valamint a magyar kultúra törvényes feltételeinek biztosítása céljából Magyarkanizsa község területén, Magyarkanizsa településen.

 ***3./*** Ezen döntés alapján a Magyar Nemzeti Tanács kezdeményezheti a 1./ pontban meghatározott a szerbiai magyar közösség szempontjából kiemelt jelentőségű intézmény alapítói jogainak az átvételét a törvénnyel összhangban.

  ***4./*** Jelen döntés indoklása: A magyarkanizsai Nagy József Regionális Kreatív Műhely a vajdasági kulturális-művészeti élet fontos találkozási pontja. Ugyanakkor a névadó művész, Nagy József művészete – és ezen keresztül a kreatív műhely szellemisége – a vajdasági magyar hagyományokra épül, azokból táplálkozik és azok által kapcsolódik rá a világművészeti irányzatokra.

 A vajdasági magyar közösség művészeti kötődéseinek és értékeinek feltárása és az alkotói tevékenység által történő megújítása és alakítása miatt (1.**tanfolyamok szervezése** előadóművészeti, képzőművészeti, zenei, irodalmi, fotó- és filmművészeti műhelyek **2. előadások szervezése** neves nemzetközi színházi, zeneművészeti és képzőművészeti szakemberek előadásai **3. mozgás- ill. táncelőadások létrehozása/menedzselése)** a magyar identitás megőrzése és előremutató fejlődése szempontjából kiemelt jelentőségű intézménye a Szerbiában élő magyar közösségnek.

 ***5./*** Jelen záradék rendelkezéseiről a törvényes határidőn belül az illetékes szervek kiértesítésre kerülnek.

***MAGYAR NEMZETI TANÁCS***

***Szabadka,Ago Mamužić u 11./II.***

***Iratszám: \_\_24/2010\_\_***

***Kelt: \_2010. október 18.-án\_\_***

 ifj.dr. Korhecz Tamás Várkonyi Zsolt

 elnök s.k. jegyző s.k.